# data[].attributes.body
นางสาวจินดา ระเมียดดี
รหัสนักศึกษา 63040102209
ชื่อเล่น จิน อายุ 19 ปี
นักศึกษาชั้นปีที่2
สาขาภาษาอังกฤษ คณะครุศาสตร์
มหาวิทยาลัยราชภัฏุอุดรธานี

# data[].attributes.body
แมว🐱💛
แมว Ragdoll เป็นแมวที่มีโครงร่างขนาดใหญ่ ร่างกายแข็งแรง ขนหนานุ่ม  มีขนอยู่ 4 แบบ คือ bi-color, van, mitted และ pointed โดยมีสีอยู่ 8 สี คือ seal, blue, chocolate, lilac, red, cream, fawn และ cinnamon และอาจมีแต้มสีแบบแมววิเชียรมาศได้ด้วย ขนบริเวณเอวหนาแน่นเป็นปุยฟู และที่เป็นจุดเด่นเป็นเอกลักษณ์ของ แมว Ragdoll คือ บริเวณอุ้งเท้าไปถึงช่วงขามีสีขาวเหมือนสวมถุงเท้า ลักษณะคล้ายแมวตุ๊กตาผ้า

💭เหตุผลที่หนูชอบแมว เพราะว่าแมวขี้อ้อน หนูชอบแมวที่ขนเยอะๆ มันฟู นุ่ม เวลาอยู่กับแมวแล้วสบายใจ เหมือนมีเพื่อนเล่น หนูอยากดูแมวเติบโตแล้วพาไปโรงเรียนเลยค่ะ🐱💛

# data[].attributes.headline
ขนมที่ชื่นชอบ🍫

# data[].attributes.subject
ขนมที่ชื่นชอบ🍫

# data[].attributes.body
ช็อคโกแลต🍫🤎
ช็อกโกแลต คือ อาหาร ขนม และเครื่องดื่มที่ทำมาจากโกโก้ ซึ่งเป็นผลของพืชชนิดหนึ่งที่มีรสขม การผลิตช็อกโกแลตทำได้โดยนำผลโกโก้มาบดด้วยเครื่องปั่นจนกลายเป็นผง จากนั้นจึงนำผงโกโก้ที่ได้มาผสมกับวัตถุดิบต่าง ๆ เพื่อแต่งเติมกลิ่นและรส โดยเฉพาะรสหวาน เพื่อเพิ่มความน่ารับประทาน โดยการผลิตช็อกโกแลตออกมาในรูปแบบที่หลากหลาย เช่น เป็นส่วนหนึ่งของอาหาร ขนม เครื่องดื่ม หรือแม้แต่การแต่งกลิ่นน้ำหอมและเครื่องสำอางต่าง ๆ

💭เหตุผลที่ชอบช็อคโกแลต เพราะว่าช็อคโกแลตเป็นขนมที่หวานอร่อย กินแล้วอารมณ์ดี เวลาทำงานแล้วได้กินช็อคโกแลตจะคิดงานได้ดีกว่า ลดความเครียดได้ 🍫❤️

# data[].attributes.attachment_link.readable_text
ช็อกโกแลต คือ อาหาร ขนม และเครื่องดื่มที่ทำมาจากโกโก้ ซึ่งเป็นผลของพืชชนิดหนึ่งที่มีรสขม การผลิตช็อกโกแลตทำได้โดยนำผลโกโก้มาบดด้วยเครื่องปั่นจนกลายเป็นผง จากนั้นจึงนำผงโกโก้ที่ได้มาผสมกับวัตถุดิบต่าง ๆ เพื่อแต่งเติมกลิ่นและรส โดยเฉพาะรสหวาน เพื่อเพิ่มความน่ารับประทาน โดยการผลิตช็อกโกแลตออกมาในรูปแบบที่หลากหลาย เช่น เป็นส่วนหนึ่งของอาหาร ขนม เครื่องดื่ม หรือแม้แต่การแต่งกลิ่นน้ำหอมและเครื่องสำอางต่าง ๆ

โดยทั่วไป ช็อกโกแลตถูกปรุงแต่งรสชาติและส่วนผสมแตกต่างกันตามชนิดของมัน เช่น

ดาร์ค ช็อกโกแลต (dark chocolate) ประกอบด้วยน้ำตาล เนยโกโก้หรือไขมันที่ได้จากเมล็ดโกโก้ น้ำที่คั้นจากเมล็ดโกโก้บดละเอียด และอาจเพิ่มวานิลลาเข้าไปด้วย

ไวท์ ช็อกโกแลต (white chocolate) ประกอบด้วยน้ำตาล เนยโกโก้หรือไขมันที่ได้จากเมล็ดโกโก้ นมหรือผงนม และวานิลลา โดยไม่มีการใส่น้ำที่คั้นจากเมล็ดโกโก้บดละเอียด

มิลค์ ช็อกโกแลต (milk chocolate) เป็นการเพิ่มนมหรือผงนมเข้าไปในดาร์คช็อกโกแลต

เนื่องจากโกโก้ซึ่งเป็นวัตถุดิบหลักของช็อกโกแลตนั้น มีส่วนประกอบของสารเคมีหลายชนิด เช่น สารต้านอนุมูลอิสระฟลาโวนอยด์ (flavonoids) สารฟีนิลเอทิลลามีน (phenylethylamine) และสารโพลีฟีนอล (polyphenol) จึงเชื่อว่าการบริโภคช็อกโกแลตอาจทำให้เกิดประโยชน์ต่อร่างกายได้ในหลายด้าน

แต่ถึงอย่างนั้น ในช็อกโกแลตก็ยังคงมีสารคาเฟอีน ซึ่งเป็นสารกระตุ้นที่อาจออกฤทธิ์ต่อระบบประสาทหรือร่างกายได้เช่นเดียวกัน ดังนั้น จึงมีการค้นคว้าเกี่ยวกับประโยชน์และผลลัพธ์จากการบริโภคช็อกโกแลตในแนวทางที่หลากหลาย เพื่อพิสูจน์ความเชื่อและสมมติฐานสำคัญที่เกี่ยวข้องกับสุขภาพของผู้บริโภค ดังต่อไปนี้
คุณประโยชน์ที่อาจเป็นไปได้
ลดภาวะความดันโลหิตสูง เป็นอาการที่ความดันภายในหลอดเลือดแดงสูงอยู่ตลอดเวลา ซึ่งเป็นปัญหาสุขภาพสำคัญที่เพิ่มความเสี่ยงต่อการป่วยด้วยโรคหลอดเลือดหัวใจที่มีความรุนแรงและเสี่ยงต่อการเสียชีวิตได้

เนื่องจากช็อกโกแลตมีส่วนประกอบเป็นสารต้านอนุมูลอิสระมากมายจากโกโก้ที่อาจเป็นประโยชน์ต่อร่างกายได้ จึงมีการนำตัวอย่างช็อกโกแลตบางชนิดมาทำการศึกษาทดลอง จากหลาย ๆ งานวิจัยพบว่า หลังกลุ่มทดลองบริโภคดาร์คช็อกโกแลตแล้ว ระดับความดันโลหิตตัวบน (Systolic Blood Pressure) ลดลงไปได้ถึง 2.8-4.7 มิลลิเมตรปรอท ในขณะที่ระดับความดันโลหิตตัวล่าง (Diastolic Blood Pressure) ลดลงไปถึง 1.9-2.8 มิลลิเมตรปรอท ทั้งจากการทดลองในกลุ่มผู้ป่วยภาวะความดันโลหิตสูงและผู้ที่มีความดันอยู่ในเกณฑ์ปกติ

ส่วนงานวิจัยหนึ่งที่เปรียบเทียบประสิทธิผลในการลดระดับความดันโลหิตของช็อกโกแลต พบว่า ผู้ทดลองที่บริโภคดาร์คช็อกโกแลตมีระดับความดันโลหิตตัวบน (Systolic Blood Pressure) ลดลงอย่างมีนัยสำคัญโดยเฉลี่ยถึง 5 จุด และมีระดับความดันโลหิตตัวล่าง (Diastolic Blood Pressure) ลดลงโดยเฉลี่ย 2 จุด ในขณะที่ไม่พบประสิทธิผลในด้านนี้ในกลุ่มผู้ทดลองที่บริโภคไวท์ช็อกโกแลตแต่อย่างใด

ดังนั้น จากหลากหลายกระบวนการทดลอง จึงอาจสรุปได้ว่า ช็อกโกแลตช่วยในเรื่องการลดระดับความดันโลหิตลงได้ ซึ่งเป็นผลดีต่อการรักษาฟื้นฟูอาการในผู้ที่มีภาวะความดันโลหิตสูง แต่ทั้งนี้ ผู้บริโภคควรศึกษาปริมาณและวิธีการบริโภคช็อกโกแลตในแต่ละรูปแบบอย่างเหมาะสมกับสุขภาพของตน เพราะช็อกโกแลตแต่ละชนิดก็มีส่วนผสมที่แตกต่างกัน และอาจส่งผลข้างเคียงต่อสุขภาพในทางอื่น ๆ ได้ด้วยเช่นกัน
ประสิทธิผลที่ไม่ชัดเจนและมีหลักฐานไม่เพียงพอ
โรคเบาหวาน เป็นภาวะที่ร่างกายมีน้ำตาลในเลือดสูงกว่าปกติ เนื่องจากการขาดฮอร์โมนอินซูลินหรือดื้อต่อฮอร์โมนอินซูลิน ส่งผลให้กระบวนการดูดซึมน้ำตาลในเลือดให้เป็นพลังงานของเซลล์ในร่างกายมีความผิดปกติหรือทำงานได้ไม่เต็มประสิทธิภาพ หากปล่อยให้ร่างกายอยู่ในสภาวะนี้เป็นเวลานานจะทำให้อวัยวะต่าง ๆ เสื่อมโทรม จนเกิดอาการป่วยต่าง ๆ ขึ้นได้

มีความเชื่อเกี่ยวกับช็อกโกแลตว่าอาจมีผลต่อการรักษาบรรเทาอาการของโรคเบาหวานได้ เนื่องจากในช็อกโกแลตมีสารโพลีฟีนอล (Polyphenol) ซึ่งเป็นสารต้านอนุมูลอิสระชนิดหนึ่งที่อาจช่วยป้องกันการเกิดความเสียหายแก่เซลล์และเนื้อเยื่อภายในร่างกาย ดังนั้น สารชนิดนี้ที่พบในช็อกโกแลตอาจช่วยควบคุมระดับน้ำตาล กระบวนการอักเสบของเซลล์ รวมถึงบรรเทาอาการต่าง ๆ ที่เกิดขึ้นในผู้ป่วยโรคเบาหวานได้ จึงเป็นที่มาของการค้นคว้าทดลองด้วยการให้ผู้ป่วยโรคเบาหวานบริโภคช็อกโกแลต แล้วตรวจวัดประเมินผลลัพธ์ที่ได้

จากการทดลองต่าง ๆ ที่ศึกษาประสิทธิผลของสารโพลีฟีนอลในช็อกโกแลตต่อการช่วยรักษาบรรเทาอาการของผู้ป่วยโรคเบาหวานชนิดที่ 2 มีงานทดลองหนึ่งพบว่า ช็อกโกแลตที่มีสารโพลีฟีนอลสูงอาจช่วยป้องกันการภาวะเซลล์บุผิวหลอดเลือดทำงานผิดปกติจากภาวะน้ำตาลในเลือดสูงและป้องกันภาวะเครียดออกซิเดชันในผู้ป่วยโรคเบาหวานชนิดที่ 2 ได้

อีกงานวิจัยที่ทำการทดลองประสิทธิผลของโพลีฟีนอลจากช็อกโกแลตในกลุ่มผู้ป่วยโรคเบาหวานชนิดที่ 2 เช่นกัน ผลปรากฏว่า สารดังกล่าวมีประสิทธิภาพในการช่วยลดไขมันคอเลสเตอรอลในหลอดเลือด ด้วยการเพิ่มไขมันดี (HDL) แต่ไม่มีประสิทธิผลต่อการควบคุมน้ำหนักตัว กระบวนการอักเสบ การดื้อสารอินซูลิน หรือการควบคุมระดับน้ำตาลในเลือดได้แต่อย่างใด

แม้มีผลลัพธ์ทางการทดลองที่พิสูจน์ว่าสารโพลีฟีนอลในช็อกโกแลตอาจช่วยบรรเทาบางอาการในผู้ป่วยโรคเบาหวานชนิดที่ 2 ได้ แต่ก็มีหลักฐานอื่น ๆ ที่บ่งชี้ว่าช็อกโกแลตไม่ได้มีผลทางการรักษาอาการด้านอื่น ๆ ในผู้ป่วยโรคเบาหวานได้อย่างชัดเจน ดังนั้น การค้นคว้าวิจัยในด้านนี้จึงควรดำเนินต่อไป เพื่อให้ได้ผลลัพธ์ที่เป็นประโยชน์มากยิ่งขึ้นต่อการรักษาผู้ป่วยโรคเบาหวานในอนาคต
ลดระดับไขมันในเลือด
เมื่อร่างกายมีการสะสมไขมันมากผิดปกติ หรือมากเกินกว่าที่ร่างกายจะเผาผลาญออกไป จะเพิ่มความเสี่ยงต่อการเกิดปัญหาสุขภาพต่าง ๆ โดยเฉพาะอย่างยิ่ง การเกิด ภาวะ หรือภาวะน้ำหนักตัวเกิน ซึ่งอาจทำให้เกิดอาการป่วยและผลข้างเคียง เช่น เหนื่อยง่าย หายใจลำบาก ทำกิจกรรมต่าง ๆ ยากลำบากขึ้น สูญเสียความมั่นใจ นอนกรน ปวดข้อ ปวดหลัง ไขมันในเลือดสูง หอบหืด โรคเบาหวาน โรคหัวใจ ไปจนถึงมะเร็งลำไส้ และโรคร้ายแรงอื่น ๆ ที่อาจเกิดขึ้นตามมาได้

มีความเชื่อที่ว่าโกโก้ซึ่งเป็นวัตถุดิบหลักของช็อกโกแลตอาจช่วยลดระดับไขมันในเลือดได้ โดยเฉพาะส่วนที่เป็นเยื่อหุ้มเมล็ดโกโก้ อาจมีประโยชน์ต่อสุขภาพเช่นเดียวกับเมล็ดธัญพืชต่าง ๆ ที่มีเส้นใยอาหารสูง เช่น รำข้าว จึงมีการทดลองให้ผู้ทดลองซึ่งเป็นชายหญิงสุขภาพดีจำนวน 25 ราย รับประทานซีเรียลช็อกโกแลตที่มีส่วนประกอบของเยื่อหุ้มเมล็ดโกโก้เป็นอาหารเช้าเป็นเวลา 2 สัปดาห์ ผลการทดลองพบว่า อาหารดังกล่าวมีประสิทธิผลช่วยในการขับถ่ายคล้ายเส้นใยธัญพืชอื่น ๆ และยังมีผลต่อการลดระดับไขมันในเลือดทั้งไขมันเลว (LDL) และไขมันดี (HDL)

อย่างไรก็ตาม การทดลองดังกล่าวเป็นงานวิจัยขนาดเล็ก และทำการทดลองในช่วงเวลาสั้น ๆ จึงควรมีการศึกษาเพิ่มเติมถึงประสิทธิผลของช็อกโกแลตในด้านการลดระดับไขมันในร่างกาย เพื่อให้ได้ข้อพิสูจน์ที่ชัดเจนยิ่งขึ้นต่อไป

กลุ่มอาการเมื่อยล้าเรื้อรัง (Chronic Fatigue Syndrome: CFS) เป็นอาการต่าง ๆ ที่เกิดขึ้นจากความ หรือเหน็ดเหนื่อยอย่างมาก โดยอาการเหล่านั้นไม่ดีขึ้นหรือหายไปแม้ได้รับการพักผ่อนมากพอแล้ว ซึ่งอาการที่เกิดขึ้นอาจเป็นสัญญาณของโรคและการเจ็บป่วยอื่น ๆ ที่รุนแรงได้ โดยสาเหตุของกลุ่มอาการเมื่อยล้าเรื้อรังไม่อาจปรากฏอย่างชัดเจนเสมอไป อาจเกิดจากการป่วยติดเชื้อไวรัสต่าง ๆ ความเครียดหรืออาการทางจิต หรืออาจมีหลายปัจจัยที่ส่งผลกระทบ

ดังนั้น จึงมีนักวิจัยทำการทดลองด้วยสมมติฐานที่ว่า สารเคมีในช็อกโกแลตอาจช่วยกระตุ้นการทำงานของสารสื่อประสาทในสมองอย่างสารเซโรโทนิน (Serotonin) ซึ่งจะช่วยปรับเกี่ยวกับสภาพอารมณ์และส่งผลต่อการนอนหลับพักผ่อนอย่างเพียงพอที่อาจช่วยบรรเทากลุ่มอาการเมื่อยล้าเรื้อรังได้ โดยการทดลองดังกล่าวดำเนินขึ้นโดยให้กลุ่มผู้ทดลองจำนวนหนึ่งที่มีภาวะอาการเมื่อยล้าเรื้อรังบริโภคดาร์คช็อกโกแลตทุกวัน เป็นเวลา 8 สัปดาห์ หลังสิ้นสุดกระบวนการทดลอง พบว่าผู้ร่วมทดลองรู้สึกมีอาการเมื่อยล้าลดน้อยลงหลังรับประทานช็อกโกแลต และพบว่าในกลุ่มผู้ทดลองไม่มีการเพิ่มขึ้นของน้ำหนักตัวแต่อย่างใด

อย่างไรก็ตาม การทดลองดังกล่าวเป็นงานวิจัยขนาดเล็กในประเทศอังกฤษ และทำการทดลองในช่วงเวลาสั้น ๆ จึงควรมีการศึกษาเพิ่มเติมถึงประสิทธิผลของช็อกโกแลต เพื่อให้ได้ข้อพิสูจน์ที่ชัดเจนในด้านผลลัพธ์ของการบริโภคช็อกโกแลต ที่อาจเป็นประโยชน์ต่อร่างกายในระบบต่าง ๆ เพิ่มเติมต่อไป

ต้อหิน (Glaucoma) เป็นโรคทางดวงตาที่เกิดจากความเสื่อมของเส้นประสาทตา หรือเส้นประสาทตาที่เชื่อมระหว่างตากับสมองถูกทำลาย ปัจจัยหลักเกิดจากความดันในลูกตาสูง อันเนื่องมาจากการระบายน้ำออกของลูกตามีการอุดตันและเสื่อมสภาพ ทำให้ระบายน้ำออกจากลูกตาได้ไม่ดีพอ ความดันภายในลูกตาจึงเพิ่มขึ้นอย่างช้า ๆ จนทำลายประสาทตาในที่สุด

นักวิทยาศาสตร์ตั้งสมมติฐานเกี่ยวกับประสิทธิภาพของสารฟลาโวนอยด์ (Flavonoid) ในช็อกโกแลต ว่าอาจมีผลทางการรักษาอาการเจ็บป่วยทางดวงตาและเส้นประสาทภายในจอตาได้ เนื่องจากสารฟลาโวนอยด์เป็นหนึ่งในสารต้านอนุมูลอิสระที่ช่วยป้องกันสารเคมีที่อาจเป็นอันตรายต่อเซลล์ร่างกาย อาจมีคุณสมบัติในการต้านฮิสตามีนที่ทำให้ร่างกายเกิดอาการแพ้ ต้านจุลชีพต่าง ๆ ที่อาจก่ออันตรายต่อร่างกาย ตลอดจนอาจช่วยกระตุ้นสภาวะอารมณ์ได้อีกด้วย ดังนั้น จึงมีการทดลองในผู้ป่วยโรคต้อหินจำนวน 30 ราย ด้วยการให้ผู้ป่วยบริโภคดาร์คช็อกโกแลตและไวท์ช็อกโกแลต หลังจากนั้น 2 ชั่วโมง ได้ทำการตรวจวัดผลทั้งด้านระดับความดันโลหิต ความดันลูกตา และระดับน้ำตาลในเลือดของผู้ป่วย ปรากฏว่าไม่มีค่าความแตกต่างอย่างมีนัยสำคัญระหว่างก่อนและหลังการบริโภคช็อกโกแลตแต่อย่างใด

จึงอาจกล่าวได้ว่า ด้วยหลักฐานทางการแพทย์และวิทยาศาสตร์ในปัจจุบัน ยังไม่สามารถยืนยันประสิทธิผลทางการรักษาของช็อกโกแลตต่อผู้ป่วยโรคต้อหินได้ แต่การทดลองนี้เป็นเพียงการทดลองขนาดเล็ก ที่ทำการทดลองและวัดผลในช่วงระยะเวลาสั้น ๆ รวมทั้งอาจมีปัจจัยอื่น ๆ ที่กระทบต่อการฟื้นฟูอาการของผู้ป่วยโรคต้อหิน ดังนั้น จึงควรมีการค้นคว้าวิจัยถึงประสิทธิภาพของสารต่าง ๆ ในช็อกโกแลต ที่อาจส่งผลต่อสุขภาพด้านดวงตาและเส้นประสาทดวงตาต่อไปในอนาคต
ตับแข็ง
ตับเป็นอวัยวะขนาดใหญ่ที่มีความสำคัญต่อการทำงานในร่างกาย เช่น กรองสารอาหารที่สำคัญกลับเข้าสู่กระแสเลือดและกรองของเสียออกนอกร่างกาย ผลิตโปรตีนที่มีส่วนช่วยในการแข็งตัวของเลือด ขนส่งออกซิเจน หรือเป็นส่วนประกอบของระบบภูมิคุ้มกัน แต่เมื่อการทำงานของตับลดลงจะทำให้เกิดความผิดปกติอื่น ๆ ตามมา โดย ตับแข็ง เป็นหนึ่งในโรคตับที่เป็นผลมาจากเนื้อเยื่อตับถูกทำลายต่อเนื่องเป็นระยะเวลานานจากหลายสาเหตุ จนเกิดแผลเป็นและพังผืดขึ้น ทำให้ตับไม่สามารถทำงานได้เป็นปกติ และอาจหยุดการทำงานลงจนนำไปสู่ภาวะตับวายเฉียบพลัน ซึ่งเสี่ยงเป็นอันตรายแก่ชีวิตได้

การทำงานผิดปกติของหลอดเลือดภายในตับที่ทำให้เกิดตับแข็ง มีส่วนมาจากการเกิดภาวะเครียดออกซิเดชันที่เพิ่มความดันหลอดเลือดในตับ ดังนั้น นักวิทยาศาสตร์จึงเชื่อว่าสารต้านอนุมูลอิสระอย่างฟลาโวนอยด์ในช็อกโกแลตอาจช่วยป้องกันภาวะดังกล่าวได้ จึงมีการทดลองให้ผู้ป่วยโรคตับแข็ง 22 ราย รับอาหารเหลวที่มีส่วนประกอบของดาร์คช็อกโกแลตและไวท์ช็อกโกแลต จากการทดลองปรากฏว่า การบริโภคดาร์คช็อกโกแลตช่วยขยายหลอดเลือดดำในผู้ป่วยโรคตับแข็ง ซึ่งช่วยในการไหลเวียนของเลือด และช่วยลดภาวะความดันโลหิตต่ำได้ โดยมีค่าที่วัดได้ก่อนและหลังการทดลองแตกต่างกันเพียงเล็กน้อยเท่านั้น

ดังนั้น การทดลองดังกล่าวจึงเป็นเพียงการทดลองขนาดเล็กที่มีผลลัพธ์และหลักฐานข้อพิสูจน์ที่ยังไม่ชัดเจน จึงควรมีการค้นคว้าทดลองประสิทธิผลของช็อกโกแลตต่อการรักษาฟื้นฟูอาการต่าง ๆ ในผู้ป่วยโรคตับแข็งเพิ่มเติมต่อไป
กระบวนการทางจิต
จากความเชื่อที่ว่าสารต้านอนุมูลอิสระต่าง ๆ ในช็อกโกแลตอาจเกี่ยวข้องกับการทำงานทางระบบประสาทและหลอดเลือดหัวใจ จึงมีสมมติฐานว่าช็อกโกแลตอาจมีผลต่อระบบประสาทที่เกี่ยวข้องกับกระบวนการคิดและสภาพจิตใจได้ด้วย จึงมีงานทดลองหนึ่งที่ให้ผู้เข้ารับการทดลองจำนวน 101 รายบริโภคดาร์คช็อกโกแลตและผลิตภัณฑ์จากโกโก้เป็นเวลา 6 สัปดาห์ ผลการทดลองพบว่า ไม่มีหลักฐานสนับสนุนใดที่ชี้ว่าการบริโภคช็อกโกแลตจะมีประสิทธิผลต่อสุขภาพทางประสาทจิตวิทยา หรือสุขภาพของหลอดเลือดหัวใจแต่อย่างใด

นอกจากนี้ มีงานวิจัยบางส่วนที่สนับสนุนว่าช็อกโกแลตไม่ส่งผลอย่างแน่ชัดต่อกระบวนการและสภาวะทางจิต ในขณะที่งานวิจัยอีกส่วนหนึ่งกลับชี้ว่า ส่วนผสมในช็อกโกแลตอาจช่วยในกระบวนการทางจิตในบางด้าน ดังนั้นจึงควรมีการศึกษาค้นคว้าต่อไป ถึงประสิทธิผลและคุณประโยชน์ของช็อกโกแลตทั้งในทางสุขภาพร่างกายและสุขภาพจิต เพื่อให้เกิดประโยชน์สูงสุดในทางการแพทย์ต่อไปในอนาคต
การปรับปรุงคุณภาพชีวิต
คุณภาพชีวิต คือ ความสามารถในการใช้ชีวิตประจำวันได้อย่างปกติและอย่างมีความสุข ทั้งในคนปกติที่มีสุขภาพดี และในผู้ป่วยที่มีโรคประจำตัวก็สามารถดูแลรักษาสุขภาพกายและสุขภาพจิตของตนในขณะที่เจ็บป่วยให้มีคุณภาพชีวิตที่ดีได้

เนื่องจากมีหลักฐานทางวิทยาศาสตร์ที่พิสูจน์ประสิทธิผลของช็อกโกแลตต่อการรักษาป้องกันบางอาการเจ็บป่วย เช่น ความดันโลหิตสูง ดังนั้น จึงมีการศึกษาเชิงติดตามผลในระยะยาวเกี่ยวกับการบริโภคช็อกโกแลตในผู้เข้าร่วมการวิจัยจำนวน 4,599 ราย แต่จากการติดตามผลในระยะเวลา 3.5 ปี ในผู้ที่บริโภคช็อกโกแลตเป็นประจำทั้งปริมาณมากกว่าหรือน้อยกว่า 10 กรัม/วัน กลับพบว่าไม่มีหลักฐานที่ชัดเจนใดบ่งชี้ได้ถึงความสัมพันธ์ระหว่างการบริโภคช็อกโกแลตกับการปรับปรุงคุณภาพชีวิตทั้งด้านร่างกายและจิตใจ

แม้จะมีผู้เข้าร่วมการวิจัยจำนวนมาก แต่การทดลองดังกล่าวเป็นการติดตามผลในระยาว และอาจมีปัจจัยต่าง ๆ ที่เกี่ยวข้องมากมายที่อาจส่งผลกระทบต่อผลลัพธ์การทดลองได้ ดังนั้น จึงยังไม่อาจสรุปประสิทธิผลของช็อกโกแลตในระยะยาวต่อการปรับปรุงคุณภาพชีวิตได้ จึงควรมีการศึกษาค้นคว้าในด้านนี้เพิ่มเติมต่อไป
ปริมาณที่ปลอดภัยในการบริโภคช็อกโกแลต
แม้จะมีหลักฐานทางวิทยาศาสตร์บางส่วนที่สนับสนุนประสิทธิผลของช็อกโกแลตในบางด้าน แต่ยังไม่มีข้อมูลที่แน่ชัดในทางวิทยาศาสตร์และการแพทย์ ยิ่งไปกว่านั้น ช็อกโกแลตแต่ละชนิดถูกผลิตออกมาในรูปแบบที่แตกต่างและหลากหลาย ปริมาณส่วนประกอบที่สำคัญในช็อกโกแลตจึงแตกต่างกันไปด้วย นอกจากนั้นยังมีปัจจัยอื่น ๆ ที่อาจส่งผลต่อประสิทธิภาพและคุณประโยชน์ของช็อกโกแลตในแต่ละผลิตภัณฑ์ เช่น การคัดเลือกเมล็ดโกโก้ กระบวนการผลิตผงโกโก้และช็อกโกแลต ขั้นตอนและวิธีการเก็บรักษาผลิตภัณฑ์ช็อกโกแลต เป็นต้น

ดังนั้น ผู้บริโภคควรระมัดระวังในการเลือกบริโภคผลิตภัณฑ์แต่ละชนิด ศึกษาค้นคว้าข้อมูลทางโภชนาการเกี่ยวกับช็อกโกแลตและผลิตภัณฑ์นั้น ๆ ก่อนการบริโภค และควรรับประทานช็อกโกแลตในปริมาณที่พอดีในแต่ละวัน ไม่บริโภคมากเกินไป เพื่อหลีกเลี่ยงการเกิดผลข้างเคียงที่อาจกระทบต่อสุขภาพจนทำให้เกิดอาการเจ็บป่วยต่าง ๆ ตามมาได้

สำหรับคนทั่วไป การบริโภคช็อกโกแลตในปริมาณที่พอดีจะไม่ทำให้เกิดอันตรายต่อสุขภาพ แต่เนื่องจากช็อกโกแลตมีสารประกอบมากมายรวมทั้งสารคาเฟอีน ในบางครั้ง การบริโภคช็อกโกแลตจึงอาจทำให้เกิดผลข้างเคียงต่าง ๆ ตามมาได้ เช่น

ผู้ที่ตั้งครรภ์และผู้ที่กำลังให้นมบุตร หากบริโภคในปริมาณที่พอดี จะไม่ส่งผลข้างเคียงที่เป็นอันตรายแก่แม่และเด็ก แต่ผู้ที่ตั้งครรภ์และกำลังให้นมบุตรควรระมัดระวังด้านปริมาณการบริโภคมากเป็นพิเศษ เพราะคาเฟอีนในช็อกโกแลตอาจเป็นอันตรายต่อแม่และเด็กได้ เช่น ภาวะคลอดก่อนกำหนด น้ำหนักตัวน้อยในเด็กแรกเกิด หรือภาวะแท้ง โดยผลิตภัณฑ์ช็อกโกแลตแต่ละชนิดจะมีคาเฟอีนประมาณ 2-35 มิลลิกรัม ตัวอย่างเช่น ช็อกโกแลตร้อนหนึ่งแก้วจะมีคาเฟอีนประมาณ 10 มิลลิกรัม ในขณะที่ผู้เชี่ยวชาญบางท่านแนะนำปริมาณการบริโภคคาเฟอีนสูงสุดในขณะตั้งครรภ์ไม่เกิน 200 มิลลิกรัม/วัน

ส่วนผู้ที่กำลังให้นมบุตรควรระมัดระวังในการบริโภคช็อกโกแลตเช่นกัน โดยไม่ควรบริโภคช็อกโกแลตเกิน 16 ออนซ์หรือประมาณ 450 มิลลิกรัม/วัน เพราะเชื่อว่าคาเฟอีนทั้งหมดที่เข้าสู่ร่างกายจะถูกดูดซึมเข้าสู่กระแสเลือดของผู้เป็นแม่ครึ่งหนึ่ง และอาจถูกส่งผ่านทางน้ำนมไปยังทารกจนทำให้เกิดผลข้างเคียงต่อเด็กได้ เช่น ส่งผลกระทบต่อระบบลำไส้ทำให้เด็กขับถ่ายบ่อย

ส่วนผู้ที่มีปัญหาสุขภาพ ควรหลีกเลี่ยง หรือระมัดระวังในการบริโภคช็อกโกแลตเป็นพิเศษ เช่น

ภาวะความดันโลหิตสูง แม้จะมีงานวิจัยสนับสนุนว่าสารบางชนิดในช็อกโกแลตช่วยลดระดับความดันโลหิตลงได้ แต่สารคาเฟอีนในช็อกโกแลตก็อาจเพิ่มระดับความดันโลหิตให้สูงขึ้นในผู้ป่วยความดันโลหิตสูงได้เช่นกัน ดังนั้น ผู้ป่วยควรระมัดระวังในการบริโภค ส่วนปริมาณช็อกโกแลตที่แนะนำให้บริโภค/วัน เพื่อช่วยในการควบคุมระดับความดันโลหิตในผู้ที่มีภาวะความดันโลหิตสูง คือ ควรบริโภคดาร์คช็อกโกแลต หรือมิลค์ช็อกโกแลตปริมาณ 46-105 กรัม/วัน ซึ่งจะมีสารประกอบที่เป็นประโยชน์ต่าง ๆ รวมทั้งสารต้านอนุมูลอิสระโพลีฟีนอล (Polyphenols) อยู่ประมาณ 213-500 มิลลิกรัมในนั้น

ผู้ป่วยที่ต้องเข้ารับการผ่าตัด สารประกอบในช็อกโกแลตอาจรบกวนการควบคุมระดับน้ำตาลในระหว่างและหลังการผ่าตัด ดังนั้น ผู้ป่วยที่ต้องเข้ารับการผ่าตัดจึงควรหยุดรับประทานช็อกโกแลตอย่างน้อย 2 สัปดาห์ก่อนวันผ่าตัด

โรคหัวใจ คาเฟอีนในช็อกโกแลตอาจทำให้ใจสั่น หัวใจเต้นแรงขึ้น หรือหัวใจเต้นผิดปกติ ผู้ที่มีปัญหาเกี่ยวกับหัวใจ จึงควรระมัดระวังการบริโภคอาหารใด ๆ ที่มีคาเฟอีน รวมถึงช็อกโกแลตด้วย

โรคเบาหวาน ช็อกโกแลตอาจส่งผลทำให้ระดับน้ำตาลในเลือดเพิ่มสูงขึ้นได้ และรบกวนการควบคุมปริมาณน้ำตาลในเลือดของผู้ป่วยโรคเบาหวาน

โรคกระดูกพรุน คาเฟอีนในช็อกโกแลตอาจส่งผลต่อการดูดซึมแคลเซียมและการขับแคลเซียมออกมาทางปัสสาวะ ผู้ป่วยโรคกระดูกพรุนจึงควรระมัดระวังใ นการบริโภคช็อกโกแลต

ภาวะเลือดออกผิดปกติ สารประกอบในช็อกโกแลตอาจชะลอการแข็งตัวของเลือด และอาจเพิ่มความเสี่ยงภาวะมีเลือดไหลและการเกิดจ้ำเลือดได้

ภาวะวิตกกังวล สำหรับผู้ป่วยโรควิตกกังวล สารคาเฟอีนในช็อกโกแลตอาจทำให้ผู้ป่วยมีอาการแย่ลงได้

กรดไหลย้อน สารในช็อกโกแลตอาจรบกวนการทำงานของหลอดอาหารและระบบทางเดินอาหาร จนทำให้อาการกรดไหลย้อนแย่ลงได้

กลุ่มอาการลำไส้แปรปรวน และ ท้องร่วง หากบริโภคคาเฟอีนมากเกินไป อาจทำให้ผู้ที่มีกลุ่มอาการลำไส้แปรปรวนรวมถึงอาการท้องร่วงทรุดหนักลงได้

ต้อหิน สารคาเฟอีนในช็อกโกแลตอาจเพิ่มแรงดันลูกตาได้ ผู้ที่มีอาการต้อหินจึงควรระมัดระวังในการบริโภคช็อกโกแลต

ปวดหัวไมเกรน ช็อกโกแลตอาจเพิ่มความเสี่ยงให้เกิดภาวะปวดหัวไมเกรนในผู้ป่วยที่ไวต่ออาการป่วย

# data[].attributes.attachment_link.keywords[]
การมีสุขภาพดี

# data[].attributes.attachment_link.title
ช็อกโกแลต เครื่องดื่มและขนมยอดนิยม กับผลต่อสุขภาพ

# data[].attributes.attachment_link.description
ช็อกโกแลต คือ อาหาร ขนม และเครื่องดื่มที่ทำมาจากโกโก้ ซึ่งเป็นผลของพืชชนิดหนึ่งที่มีรสขม การผลิตช็อกโกแลตทำได้โดยนำผลโกโก้มาบดด้วยเครื่องปั่นจนกลายเป็นผง จากนั้นจึงนำผงโกโก้ที่ได้มาผสมกับวัตถุดิบต่าง ๆ เพื่อแต่งเติมกลิ่นและรส โดยเฉพาะรสหวาน เพื่อเพิ่มความน่ารับประทาน โดยการผลิตช็อกโกแลตออกมาในรูปแบบที่หลากหลาย เช่น เป็นส่วนหนึ่งของอาหาร ขนม เครื่องดื่ม หรือแม้แต่การแต่งกลิ่นน้ำหอมและเครื่องสำอางต่าง ๆ โดยทั่วไป ช็อกโกแลตถูกปรุงแต่งรสชาติและส่วนผสมแตกต่างกันตามชนิดของมัน เช่น ดาร์ค ช็อกโกแลต (dark chocolate) ประกอบด้วยน้ำตาล เนยโกโก้หรือไขมันที่ได้จากเมล็ดโกโก้ น้ำที่คั้นจากเมล็ดโกโก้บดละเอียด และอาจเพิ่มวานิลลาเข้าไปด้วย ไวท์ ช็อกโกแลต (white chocolate) ประกอบด้วยน้ำตาล เนยโกโก้หรือไขมันที่ได้จากเมล็ดโกโก้ นมหรือผงนม และวานิลลา โดยไม่มีการใส่น้ำที่คั้นจากเมล็ดโกโก้บดละเอียด มิลค์ ช็อกโกแลต (milk chocolate) เป็นการเพิ่มนมหรือผงนมเข้าไปในดาร์คช็อกโกแลต เนื่องจากโกโก้ซึ่งเป็นวัตถุดิบหลักของช็อกโกแลตนั้น มีส่วนประกอบของสารเคมีหลายชนิด เช่น สารต้านอนุมูลอิสระฟลาโวนอยด์ (flavonoids) สารฟีนิลเอทิลลามีน (phenylethylamine) และสารโพลีฟีนอล (polyphenol) จึงเชื่อว่าการบริโภคช็อกโกแลตอาจทำให้เกิดประโยชน์ต่อร่างกายได้ในหลายด้าน แต่ถึงอย่างนั้น ในช็อกโกแลตก็ยังคงมีสารคาเฟอีน ซึ่งเป็นสารกระตุ้นที่อาจออกฤทธิ์ต่อระบบประสาทหรือร่างกายได้เช่นเดียวกัน ดังนั้น จึงมีการค้นคว้าเกี่ยวกับประโยชน์และผลลัพธ์จากการบริโภคช็อกโกแลตในแนวทางที่หลากหลาย เพื่อพิสูจน์ความเชื่อและสมมติฐานสำคัญที่เกี่ยวข้องกับสุขภาพของผู้บริโภค ดังต่อไปนี้ คุณประโยชน์ที่อาจเป็นไปได้ ลดภาวะความดันโลหิตสูง เป็นอาการที่ความดันภายในหลอดเลือดแดงสูงอยู่ตลอดเวลา ซึ่งเป็นปัญหาสุขภาพสำคัญที่เพิ่มความเสี่ยงต่อการป่วยด้วยโรคหลอดเลือดหัวใจที่มีความรุนแรงและเสี่ยงต่อการเสียชีวิตได้ เนื่องจากช็อกโกแลตมีส่วนประกอบเป็นสารต้านอนุมูลอิสระมากมายจากโกโก้ที่อาจเป็นประโยชน์ต่อร่างกายได้ จึงมีการนำตัวอย่างช็อกโกแลตบางชนิดมาทำการศึกษาทดลอง จากหลาย ๆ งานวิจัยพบว่า หลังกลุ่มทดลองบริโภคดาร์คช็อกโกแลตแล้ว ระดับความดันโลหิตตัวบน (Systolic Blood Pressure) ลดลงไปได้ถึง 2.8-4.7 มิลลิเมตรปรอท ในขณะที่ระดับความดันโลหิตตัวล่าง (Diastolic ...

# data[].attributes.headline
อาหารที่ชื่นชอบ🍛

# data[].attributes.subject
อาหารที่ชื่นชอบ🍛

# data[].attributes.body
ชาบู🍱🍣
ชาบูชาบู  เป็นอาหารญี่ปุ่นประเภทหม้อไฟแบบหนึ่ง คล้ายกับสุกี้ยากี้ มีส่วนผสมต่าง ๆ เช่น ผัก เนื้อหั่นบาง ๆ และอาหารทะเล โดยการปรุงจะนำวัตถุต่าง ๆ เหล่านี้จุ่มแช่ลงในน้ำเดือด หรือน้ำซุป และปล่อยทิ้งไว้สักพัก จากนั้นนำส่วนผสมอย่างอื่น เช่น เต้าหู้ บะหมี่ลงตุ๋นให้เข้ากัน แล้วรับประทานโดยจุ่มลงในซอส

💭 เหตุผลที่ชอบชาบู หลักๆเลยค่ะ หนูชอบหมูไลด์ ชอบแบบเป็นชีวิตจิตใจ ชีวิตนี้ขาดหมูสไลด์ไม่ได้ น้ำชุปชาบูมีรสชาติที่กลมกล่อมเวลานำหมูสไลด์บางๆมากินคู่กันมันเข้ากันมากค่ะ หนูเป็นคนกินน้อยแต่ถ้าเป็นชาบูสู้ตายเลยค่ะ ไอเลิฟชาบู🍱✨

# data[].attributes.headline
ดอกไม้ที่ชื่นชอบ🌻

# data[].attributes.subject
ดอกไม้ที่ชื่นชอบ🌻

# data[].attributes.body
ดอกทานตะวัน🌻✨
ทานตะวันเป็นพืชที่มีถิ่นกำเนิดในทวีปอเมริกากลางโดยเชื่อกันว่ามีการปลูกในประเทศ เม็กซิโก ตั้งแต่ 2600 ปี ก่อนคริสตกาลแล้ว แต่ก็มีข้อมูลในบางแหล่งระบุว่า ทานตะวันมีถิ่นกำเนิดอยู่ในทางตะวันตก ของสหรัฐอเมริกา โดยชาวอินเดียนแดงได้เก็บเมล็ดมาบริโภคเป็นเวลานานมากแล้ว จนกระทั่งเมื่อ 300 - 400 ปีที่ผ่านมา ชาวยุโรปได้นำทานตะวันไปปลูกเป็นไม้ดอก ในยุโรป

จากนั้นทานตะวันจึงได้แพร่กระจายพันธุ์ไปยัง เขตอบอุ่นและเขตร้อนทั่วโลก สำหรับในประเทศไทยเชื่อกันว่าทานตะวันเข้ามาในประเทศในรัชสมัยสมเด็จพระนารายณ์มหาราช โดยชาวฝรั่งเศสนำมาปลูก และในปัจจุบันสามารถพบเห็นได้ทั่วทุกภาคของประเทศไทย โดยเฉพาะในแถบภาคกลางบริเวณจังหวัด ลพบุรี และเพชรบูรณ์ เป็นต้น

💭เหตุผลที่ชื่นชอบ ดอกทานตะวันเป็นดอกไม้ที่ดูสดใส สบายตาทุกครั้งที่ได้มอง ชอบความหมายของดอกทานตะวันแทนความภักดีในรัก ความทรนง ร่าเริงสดใส และเต็มไปด้วยชีวิตชีวา เป็นดอกไม้ที่ยืนหยัดอย่างแข็งแกร่งและงามสง่า และยังให้ความรู้สึกอบอุ่นและทรงพลังเมื่อดวงอาทิตย์ส่อง🌻💛

# data[].attributes.attachment_link.readable_text
Meaning
The sun always blooms
ความภักดีในรัก ความทรนง ร่าเริงสดใส และเต็มไปด้วยชีวิตชีวา
ทานตะวันช่วยให้ผู้ที่เห็นรู้สึกมีชีวิตชีวา กระปรี้กระเปร่า สดชื่น และสดใส เพราะเป็นดอกไม้ที่ยืนหยัดอย่างแข็งแกร่งและงามสง่า แต่ในเวลาเดียวกันก็ยังให้ความรู้สึกอบอุ่นและทรงพลัง ทานตะวันจึงเป็นดอกไม้ที่รุ่มรวยไปด้วยความหมายดีๆ ทานตะวันเป็นดอกไม้ใช้แทนความซื่อสัตย์มั่นคงในรัก ในประเทศจีน ทานตะวันเป็นสัญลักษณ์ของโชคดีและการมีอายุยืนยาว และแม้ว่าเราจะคุ้นตากันดีกับดอกทานตะวันสีเหลืองสดใส แต่แท้จริงแล้วทานตะวันมีเฉดสีที่หลากหลาย ตั้งแต่สีแดงก่ำ สีขาว สีส้ม สีเหลือบชมพู สีม่วง ไปจนกระทั่งสีที่ไม่น่าเชื่อว่าจะมีอย่างสีฟ้าหรือสีดำ

แทนความความสดใส ซื่อสัตย์ อดทน ความรัก ภักดี และความเป็นนิรันดร์ คือสัญลักษณ์ของพลัง แรงผลักดัน ความรุ่งเรือง โชคดี หรืออาจมีเรื่องความร้อนแรงทางเพศแฝงมาด้วย เป็นตัวแทนของจิตวิญญาณ ความสุข พลังงาน การมีอนาคตที่ดี และภาวะสมดุลภายในตัวเอง เป็นสีที่หาดูได้ยาก สื่อแทนถึงความฉลาด สติปัญญา ความจงรักภักดี ความสงบสุข และความเป็นนิรันดร์ อาจเกิดขึ้นจากการผสมข้ามสายพันธุ์และพบได้ยากมาก หมายถึงความสมบูรณ์แบบ ความสามารถ วุฒิภาวะ ความหลักแหลม ความลึกลับ และการปกป้องคุ้มครอง เป็นตัวแทนของความเชื่อในเรื่องลึกลับ ความมั่งคั่ง ความรุ่งโรจน์ ความมีสง่าราศี หรือเกียรติยศอันสูงส่ง คือสัญลักษณ์ของความสันติสุข ความบริสุทธิ์ ความว่างเปล่า และการเกิดใหม่ ทานตะวันสีเหลือง
ทานตะวันสีแดง
ทานตะวันสีส้ม
ทานตะวันสีฟ้า
ทานตะวันสีดำ
ทานตะวันสีม่วง
ทานตะวันสีขาว
ทานตะวันสีชมพู แทนความไร้เดียงสา ความมีสุขภาพดี และความรักอย่างไม่มีเงื่อนไข

History

ทานตะวันเป็นพืชท้องถิ่นของทวีปอเมริกาในแถบประเทศเม็กซิโก สันนิษฐานว่าปลูกมาตั้งแต่ประมาณ 2,600 ปีก่อน โดยชนพื้นเมืองอเมริกันเป็นผู้ริเริ่มนำมาปลูกเพื่อใช้เป็นอาหาร โดยนำเมล็ดทานตะวันมาบดเป็นแป้งเพื่อทำเค้กหรือขนมปัง และยังนำกลีบดอกไปใช้ในการย้อมผ้า ส่วนอื่นๆ ของต้นทานตะวันถูกใช้เป็นยาสมุนไพร รวมไปถึงการนำน้ำมันจากเมล็ดทานตะวันมาใช้บำรุงผิวพรรณหรือเส้นผม ไปจนถึงใช้ประกอบในพิธีกรรมตามความเชื่อต่างๆ ดอกทานตะวันเดินทางจากทวีปอเมริกาไปยังยุโรปโดยนักเดินทางชาวสเปน ราวปี ค.ศ.1500 ในฐานะของไม้ประดับ จากนั้นจึงเดินทางต่อไปยังรัสเซีย โดยเชื่อกันว่าพระเจ้าปีเตอร์มหาราชเป็นผู้นำเมล็ดพันธุ์ของดอกทานตะวันจากฮอลแลนด์กลับไปปลูก ช่วงศตวรรษที่ 18 นับเป็นช่วงที่ดอกทานตะวันได้รับความนิยมแพร่ขยายไปมากที่สุด และในช่วงต้นศตวรรษที่ 19 นั้น ทานตะวันกลายเป็นพืชเศรษฐกิจที่นิยมปลูกกันมากในรัสเซีย ก่อนที่เมล็ดทานตะวันจะถูกนำกลับไปยังต้นทางอย่างอเมริกาในช่วงปลายศตวรรษที่ 19 โดยผู้อพยพจากรัสเซีย ทำให้ชาวอเมริกันเริ่มปลูกทานตะวันอีกครั้งในฐานะของพืชเศรษฐกิจและอาหารสัตว์ ในประเทศไทย เชื่อกันว่าดอกทานตะวันเดินทางเข้ามาในสมัยสมเด็จพระนารายณ์มหาราช บางข้อสันนิษฐานก็ว่าชาวฝรั่งเศสเป็นผู้นำเข้ามา แต่บ้างก็ว่ามาพร้อมกับชาวญี่ปุ่นที่เข้ามาทำการค้าขายในสมัยนั้น

ดอกทานตะวันเป็นดอกไม้เก่าแก่ซึ่งเต็มไปด้วยคุณประโยชน์ตั้งแต่เมล็ดจนถึงราก และยังมีความสำคัญในอารยธรรมโบราณของชาว Aztecs ซึ่งเป็นชนพื้นถิ่นในแถบเม็กซิโกสมัยโบราณอีกด้วย มีการค้นพบซากเมล็ดทานตะวันแห้งใน Aztec Templo Mayor ซึ่งเป็นซากวิหารโบราณขนาดใหญ่ ที่สร้างขึ้นเพื่ออุทิศให้แก่เทพเจ้าแห่งสงครามและเทพเจ้าแห่งการกสิกรรม จึงเชื่อกันว่าชาว Aztecs ใช้ดอกทานตะวันในพิธีกรรมบูชาเทพเจ้า รวมถึงยังมีการค้นพบโบราณวัตถุที่มีรูปร่างและเรื่องราวเกี่ยวข้องกับดอกทานตะวันอีกมากมาย ไม่ว่าจะเป็นหินที่แกะสลักเป็นรูปดอกทานตะวัน หรือภาพวาดที่แสดงการนำดอกทานตะวันไปเป็นลวดลายบนโล่สำหรับนักรบโบราณ เช่นเดียวกันกับชาวอินคา ซึ่งเชื่อว่าดอกทานตะวันเป็นตัวแทนของพระอาทิตย์หรือเทพเจ้า จึงเป็นสัญลักษณ์ของการมีอายุยืน ความอุดมสมบูรณ์ และความรู้ พวกเขาจึงใช้มันเพื่อบูชาต่อเทพ โดยภิกษุณีชาวอินคาจะสวมมงกุฎดอกทานตะวัน ปักลวดลายของพวกมันลงบนเสื้อผ้า และนิยมถือดอกทานตะวันติดตัวไว้ตลอดเวลา
Sunflowers and other stories
ทางซีกโลกตะวันตกมีความเชื่อกันว่า การฝันเห็นดอกทานตะวันนั้นถือเป็นลางบอกเรื่องราวดีๆ ที่จะเกิดขึ้น ว่ากันว่าหากฝันเห็นทานตะวันหนึ่งดอกในสถานที่ที่คุ้นเคย นั่นเป็นสัญญาณสื่อถึงความมั่งคั่ง ความอบอุ่น และความเจริญงอกงาม หรืออาจหมายถึงการที่จะมีคนดีๆ เข้ามาในชีวิต แต่หากฝันถึงสถานที่ที่ไม่คุ้นเคย อาจตีความได้ว่าคุณกำลังจะเป็นอิสระหรือจะได้ออกเดินทาง หากฝันเห็นทานตะวันที่กำลังเติบโตหรือกำลังถูกเพาะปลูก อาจหมายถึงอนาคตหรือทิศทางดีๆ ในแนวทางการใช้ชีวิตที่คุณกำลังมองหา ถ้าฝันเห็นดอกทานตะวันที่สดใสอยู่ท่ามกลางความมืดมิด ให้ระวังใครบางคนจะล่อลวงคุณเข้าไปสู่การกระทำความผิดหรือหนทางที่ไม่ถูกไม่ควร หากฝันว่าได้เห็นทานตะวันแสนสวยมากมาย แปลว่าตัวคุณและคนรอบข้าง ล้วนพอใจและยอมรับในสิ่งที่คุณเป็นอย่างมีความสุข ฝันเห็นเมล็ดทานตะวัน อาจหมายถึงความคิดใหม่ๆ หรือช่วงเวลาที่จะได้เริ่มต้นทำอะไรที่น่าตื่นเต้นในชีวิต แต่ถ้าฝันเห็นดอกทานตะวันและเมล็ดพร้อมๆ กัน นั่นอาจหมายถึงการตั้งครรภ์และบทบาทความเป็นแม่ของคุณกำลังจะเริ่มต้นขึ้น

เพราะเซลล์ของก้านด้านตะวันออกและตะวันตกของทานตะวันเติบโตไม่เท่ากัน เมื่อดวงอาทิตย์เคลื่อนตัวจากตะวันออกไปตะวันตก ก้านด้านตะวันออกของทานตะวันจะขยายตัวมากกว่าก้านด้านตะวันตก เมื่อพระอาทิตย์ตกดิน ก้านด้านตะวันตกกลับขยายตัวมากกว่า และเพราะทานตะวันมีนาฬิกาชีวิต 24 ชั่วโมง (circadian clock) ที่ทำให้รับรู้แสงอาทิตย์ จึงหันตามแสงได้ ถึงอย่างนั้นก็มีเพียงทานตะวันที่ยังไม่โตเต็มวัยเท่านั้นที่หันตามแสงอาทิตย์ ทานตะวันที่โตเต็มที่แล้วจะหันไปทางตะวันออกอยู่เสมอ นอกจากนั้นยังพบว่าดอกทานตะวันซึ่งหันหน้าเข้าหาแสงแดดจะมีความอบอุ่น และดึงดูดแมลงให้มาผสมเกสรได้มากกว่าดอกที่ไม่มีความอบอุ่นถึงห้าเท่า แมลงซึ่งเป็นสัตว์เลือดเย็นนั้นต้องการไออุ่นจากแสงแดดในยามเช้า พวกมันจึงชอบดอกทานตะวันที่มีความอบอุ่น ต้นทานตะวันซึ่งมีขนาดใหญ่ที่สุดอาจสูงได้กว่า 5 เมตร และมีขนาดของดอกใหญ่ถึงราว 60 เซนติเมตรเลยทีเดียว ในขณะที่ต้นทานตะวันซึ่งมีขนาดเล็กที่สุด อาจสูงเพียงแค่ 30 เซนติเมตร และมีดอกขนาดเพียง 15 เซนติเมตรเท่านั้น

Scientific Name: Helianthus annuus L.

Family: Asteraceae (Compositae)

Colors: ขาว, ชมพู, เหลือง, ส้ม, ม่วง, แดง, ดำ, ฟ้า

Seasons: ฤดูหนาว (ประเทศไทย) / ฤดูร้อน (ต่างประเทศ)

Length of time to grow: 55 - 60 วัน วิธีการขยายพันธุ์: ใช้เมล็ดในการปลูก

# data[].attributes.attachment_link.title
ทานตะวัน - RakDok (รักดอก)

# data[].attributes.attachment_link.description
The sun always blooms ความภักดีในรัก ความทรนง ร่าเริงสดใส และเต็มไปด้วยชีวิตชีวา ทานตะวันช่วยให้ผู้ที่เห็นรู้สึกมีชีวิตชีวา กระปรี้กระเปร่า สดชื่น และสดใส เพราะเป็นดอกไม้ที่ยืนหยัดอย่างแข็งแกร่งและงามสง่า แต่ในเวลาเดียวกันก็ยังให้ความรู้สึกอบอุ่นและทรงพลัง ทานตะวันจึงเป็นดอกไม้ที่รุ่มรวยไปด้วยความหมายดีๆ ทานตะวันเป็นดอกไม้ใช้แทนความซื่อสัตย์มั่นคงในรัก ในประเทศจีน ทานตะวันเป็นสัญลักษณ์ของโชคดีและการมีอายุยืนยาว และแม้ว่าเราจะคุ้นตากันดีกับดอกทานตะวันสีเหลืองสดใส แต่แท้จริงแล้วทานตะวันมีเฉดสีที่หลากหลาย ตั้งแต่สีแดงก่ำ สีขาว สีส้ม สีเหลือบชมพู สีม่วง ไปจนกระทั่งสีที่ไม่น่าเชื่อว่าจะมีอย่างสีฟ้าหรือสีดำ แทนความความสดใส ซื่อสัตย์ อดทน ความรัก ภักดี และความเป็นนิรันดร์ คือสัญลักษณ์ของพลัง แรงผลักดัน ความรุ่งเรือง โชคดี หรืออาจมีเรื่องความร้อนแรงทางเพศแฝงมาด้วย เป็นตัวแทนของจิตวิญญาณ ความสุข พลังงาน การมีอนาคตที่ดี และภาวะสมดุลภายในตัวเอง เป็นสีที่หาดูได้ยาก สื่อแทนถึงความฉลาด สติปัญญา ความจงรักภักดี ความสงบสุข และความเป็นนิรันดร์ อาจเกิดขึ้นจากการผสมข้ามสายพันธุ์และพบได้ยากมาก หมายถึงความสมบูรณ์แบบ

# data[].attributes.headline
ชื่นชอบดวงจันทร์🌕

# data[].attributes.subject
ชื่นชอบดวงจันทร์🌕

# data[].attributes.body
ดวงจันทร์🌖🌝
คำว่าดวงจันทร์มีต้นกำเนิดเป็นภาษาละตินและแปลว่า "แสง" หรือ "ดวงที่สว่าง" ในเทพนิยายกรีกเซลีนเป็นเทพธิดาแห่งดวงจันทร์ ดวงจันทร์เป็นหนึ่งในวัตถุท้องฟ้าในระบบสุริยะ มันเป็นดาวเทียมธรรมชาติที่ใหญ่เป็นอันดับห้าและมีเพียงดวงเดียวในโลก เส้นศูนย์สูตรของโลกมีเส้นผ่านศูนย์กลาง 3,474 กม. และประกอบด้วยหินเป็นหลัก

💭เหตุผลที่ชื่นชอบ ดวงจันทร์เหมือนเป็นช่วงเวลาของชีวิต เราจะเห็นมันได้อย่างชัดเจนเมื่อถึงเวลาของมัน มันจะสว่างไสว โดดเด่นชัด ซึ่งก็เปรียบได้ว่าคนเรามีเวลาเป็นของตนเองที่จะโดดเด่น เหมือนว่าดวงจันทร์จะตัวคนเดียวแต่ไม่เลยค่ะเพราะรอบๆของดวงจันทร์มีดวงดาวคอยอยู่ข้างๆ การนอนดูดวงจันทร์ในตอนกลางคืนเป็นอะไรที่สบายใจมากค่ะ เพราะแสงสีเหลืองที่ดูสบายตากับเวลากลางคืนที่เงียบสงบ ได้อยู่กับตัวเอง ได้คิดและทบทวนอะไรหลายๆอย่าง 🌙💛